Document ID: 32014R1264

IZVEDBENA UREDBA KOMISIJE (EU) št. 1264/2014
z dne 26. novembra 2014
o spremembi Uredbe (EU) št. 408/2011 o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih glede oblike prenosa podatkov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1185/2009 Evropskega parlamenta in Sveta z dne 25. novembra 2009 o statističnih podatkih o pesticidih (1) in zlasti člena 5(1) Uredbe,
ob upoštevanju naslednjega:
(1)
Uredba (ES) št. 1185/2009 vzpostavlja okvir za pripravo primerljivih evropskih statističnih podatkov o prodaji in kmetijski rabi pesticidov.
(2)
V skladu s členom 3(3) Uredbe (ES) št. 1185/2009 bi morale države članice poslati statistične podatke v elektronski obliki v skladu z ustrezno tehnično obliko, ki jo sprejme Komisija.
(3)
Uredba Komisije (EU) št. 408/2011 (2) ne določa oblike za prenos statističnih podatkov o uporabi pesticidov, ki jih je treba poslati v letu 2015, in jo je zato treba spremeniti.
(4)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Uredba (EU) št. 408/2011 se spremeni:
1.
člena 1 in 2 se nadomestita z naslednjim:
„Člen 1
Države članice pošljejo statistične podatke o pesticidih, navedene v prilogah I in II k Uredbi (ES) št. 1185/2009, z uporabo opredelitev strukture podatkov SDMX. Podatki se Komisiji (Eurostatu) zagotovijo prek storitev enotne vstopne točke ali se dajo na voljo v elektronski obliki, da jih lahko Komisija (Eurostat) ponovno uporabi.
Člen 2
Struktura za prenos podatkov o dajanju pesticidov v promet Komisiji (Eurostatu) se podrobno opredeli v Prilogi I.
Struktura za prenos podatkov o kmetijski rabi pesticidov Komisiji (Eurostatu) se podrobno opredeli v Prilogi II.“
;
2.
Priloga k Uredbi (EU) št. 408/2011 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2014

Labels: 12
19
6